Heliplaadi kokkuseadmisel tuli koorijuhil oma valik teha mitmesaja salvestise seast, mis Eesti Raadio fonoteegis tallel. Raamatusse kirjapandu põhjal võib saada vaid ligilähedast aimdust, millise tegeliku löögijõuga muusikaline sööt, sest tema vallandatud energiat kannavad järjepidevalt edasi kõik ta otsesed või kaudsed õpilased ja paljude kooride lauljad. Kui juubelikontserdil astusid üksteise järel lavale Arsise laste kellade ansambel (juhatas Aivar Mäe), ETV tütarlastekoor (Aarne Saluveer), Tallinna Poistekoor (Lydia Rahula) ja ETV lastekoor (Lii Leitmaa), siis sellisel hulgal noort põlvkonda laval kuuldes ja nähes sai küll selgeks, et ei laulud lõpe.